**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT -**

**OPERACIJA ŽELUCA I DVANAESNIKA**

**OPIS POSTUPKA**

Kirurško liječenje bolesti želuca i dvanaesnika moguće je kod sljedećih dijagnoza:

1. Peptički ulkus u slučaju komplikacija ili nereagiranja na konzervativnu terapiju.
2. Dobroćudni i zloćudni tumori želuca i dvanaesnika.

Postoje  dva  osnovna  pristupa  u  trbušnu  šupljinu:  laparotomija  i  laparoskopija.  Laparotomija  predstavlja  klasičan  pristup  u  trbuh,  a  često  se  naziva  i  eksplorativna  (dijagnostička)  laparotomija  i  radi  se  u  slučaju  kada  je  priroda  bolesti  nepoznata.  Terapeutska laparotomija se radi kada je poznat uzrok ili pretpostavljeni uzrok i potrebna  je  da  bi  se  bolest  izliječila.  Razlikujemo  više  oblika  laparotomije  (medijanu,  ingvinalnu,  supkostalnu, suprapubičnu itd.). Laparoskopija je minimalno invazivna procedura kojom se u trbušnu

šupljinu ulazi s instrumentima i kamerom kroz male incizije uz trbuh prethodno napuhan ugljičnim

dioksidom. U odabiru između ova dva pristupa služi se načelima dobre  kirurške  prakse  te  se  individualno  određuje onaj povoljniji za bolesnika, a sukladno njegovom općem stanju, pridruženim bolestima te karakteru i stadiju osnovne bolesti.  Cilj  operacije  je  mehaničko  odstranjenje  bolesnog  organa  ili  dijela  organa  ili  popravak  oštećenja  želuca  i  dvanaesnika.  U  slučaju  djelomičnog  ili  potpunog  odstranjenja  želuca  potrebno je ponovno spajanje želuca ili jednjaka s tankim crijevom. Ponekad se operacijom  ne  može  postići  izlječenje  bolesti,  nego  se  samo  omogućuje  ublažavanje  simptoma  (palijativne  operacije).  Ovisno  o  nalazu,  kirurg  postupa  u  skladu  s  postupcima  dobre  kirurške prakse.

**EVENTUALNI RIZICI I KOMPLIKACIJE** Moguće komplikacije operacije želuca i dvanaesnika su: krvarenje, popuštanje spoja želuca  ili jednjaka s tankim crijevom, suženje spoja želuca i tankog crijeva, pojava ulkusa na spoju  želuca  s  tankim  crijevom,  fistula  dvanaesnika  (istjecanje  sadržaja  dvanaesnika),  infekcija,  apscesi  u  trbušnoj  šupljini,  sepsa,  gubitak  organa  ili  dijela  tijela,  formacija  neprirodnih  otvora  i  ugradnja  neprirodnih  materijala,  neurološke  (senzorne,  motorne  i  funkcionalne)  ispade  te  smrt.  Tijekom  i  nakon  operacije  želuca i dvanaesnika bit ćete primjereno nadzirani od strane uvježbanog osoblja te će biti ordinirani

terapijski postupci (nadoknada  krvi, tekućina, elektrolita), ovisno o potrebi.   Moguće  su  i  druge  komplikacije,  opće  i  rijetke:  krvarenje  (početkom,  tijekom  ili  nakon  operativnog  zahvata),  odgođeno  krvarenje,  potrošne  koagulopatije,  potrebe  za  nadoknadom  krvi  ili  krvnih  pripravaka,  ponovne  ili  višestruke reoperacije, stanje šoka uslijed gubitka krvi, akutnog miokardnog zbivanja, plućne embolije ili bakterijemije/sepse,  akutna  ili  prothrahirana  konfuzija  i  drugi  psihorganski  poremećaji,  dehidracija,  mučnina, povraćanje, paralitički ileus, povišena tjelesna temperatura (prolazna, protrahirana,

zimice,  tresavice),  upala  pluća  (bronhopneumonija,  bakterijske  i  abakterijske),  atelektaze  pluća,  dehiscenca  anastomoze  ili  rane,  duboka  venska  tromboza,  flebitis,  akutna  urinarna  retencija,  specifična  infekcija  (npr.  urinarna,  bilijarna  ili  druge),  neodgovarajuća  izmjena  tekućina,  infekcija  rane,  mehanička  opstrukcija  crijeva,  stvaranje  priraslica,  strangulacije,  ishemične  promjene  organa,  postoperativne  hernije,  serom  rane,  sinus  rane,

formiranje  fistula,  keloidni  ožiljak,  kozmetički  defekt,  oštećenje  i  nekroza  tkiva,  celulitis,  apscesi,  kolekcije,  hematomi,  reakcija  na  lijekove  ili  krvne  pripravke,  bol,  crvenilo  rane  ili  mjesta  uboda, odgođeno cijeljenje rane, plinska gangrena, potreba za odstranjenjem prostetičkog  materijala,  malnutricija,  vitaminska  deficijencija,  mišićna  slabost,  neurološka  oštećenja,  dekubitus,  prijelomi  i  iščašenja,  povišen  intraabdominalni  tlak,  respiratorni  distres  sindrom, hipoksemija, različiti oblici inkontinencije, zamjena operativnog pristupa.

**ANESTEZIJA**

Zahvat se izvodi u općoj anesteziji.

**MOGUĆA ZAMJENA ZA PREPORUČENI POSTUPAK**

Zamjena  za  kirurško  liječenje  želuca  i  dvanaesnika  predstavlja  konzervativno  liječenje.  U  situacijama kada je već indicirano kirurško liječenje, konzervativno liječenje sa sobom nosi  lošije  rezultate,  veću  stopu  komplikacija i  smrtnosti  te  se  ne  preporuča  osim  u  iznimnim  situacijama.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspijeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04),

izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_